जम्मू कश्मीर के पूंछ में बीते चार फरवरी को पाकिस्तानी सेना की गोलीबारी में घायल इंडियन आर्मी के जवान किशोर कुमार मुन्ना रविवार को शहीद हो गये। उनकी शहादत की खबर मिलते ही वीर शहीद किशोर कुमार मुन्ना (25) के बिहार के खगडि़या जिले के चौथम प्रखंड के ब्रह्मा गांव में मातम छा गया है। देश के नाम जिंदगी कुर्बान करने वाले बिहार के लाल का शव सोमवार को उनके गांव पहुंचेगा। जहां सम्मान के साथ उनका अंतिम संस्कार किया जायेगा।